Burjassot ensenya als seus majors a conrear i potenciar la memòria
2025-07-24

L’àrea de Benestar Social de l’Ajuntament de Burjassot, dirigida per la regidora Mª Carmen Hortelano, ha programat per a dimarts que ve 20 d’octubre, una xarrada en la qual els majors del municipi rebran informació i consells per a conrear i potenciar la seua memòria.

La xarrada, que tindrà lloc en el Centre Social Tierno Galván a les 10:30 hores i que arriba al municipi de la mà de la Diputació de València, tractarà sobre la importància de conèixer l’estat real de la memòria de cadascun dels participants, salvaguardar-la davant l’evolució psico-social personal de cadascun i, per a finalitzar, presentarà models i exercicis per a conrear-la i fomentar-la.